title: Julien ha Marguerite de Ravalet
text: Julien ha Marguerite de Ravalet a oa ur breur hag ur c'hoar, e beg ar , hag en em gare hag a voe dibennet e Pariz e 1603 dre ma oant avoultr.
  
  Bugale e oant da Jean III de Ravalet, aotrou Tourlaville, e Normandi. Julien a oa ganet en 1582 ha Marguerite en 1586. Unnek bugel a oa. Mignoned vras e oant, karantez a savas goude etreze, ma fellas d'o zud o dispartiañ. Kaset e voe Julien d'ar skol da g-Coutances, da drizek vloaz. Tri bloaz, goude, pa zistroas Julien, d'an 20 a viz Meurzh 1600, e voe dimezet Marguerite en iliz Notre-Dame de Tourlaville, da Jean Lefevre de Haupitois, a oa daou vloaz ha tregont warni, un den pinvidik anezhañ, dastumer tailhoù evit ar roue, met ne oa ket a ouenn uhel.
  
  Tec'hel a reas ar wreg eus kastell he fried, da-gaout he breur. Kuzhat a rejont e Felger, e Pariz goude. Harzet e voent d'an 8 a viz Gwengolo 1603, war c'houlenn Jean Lefevre, barnet dre ma oant avoultred ha gwadorgedeien. Dinac'h a rejont an tamalloù. Kondaonet e voent da vezañ dibennet d'an 2 a viz Kerzu 1603, goude gwilioudet Marguerite de Ravalet.
  
  Ar Roue Herri IV a nac'has ar peoc'h-marv dre ma oa dimezet Marguerite de Ravalet
  
  War bez Julien ha Marguerite de Ravalet e oa bet ouzhpennet ar skrivadur « Ci-gisent le frère et la sœur. Passant ne t'informe pas de la cause de leur mort, mais passe et prie Dieu pour leur âme. »
  
  Notennoù ha daveennoù
  
  Levrlennadur 
   Le Procès des Ravalet, Paul Le Cacheux, 1911
  
  Breudeur ha c'hoarezed
  Tud dibennet
  Marvioù 1603